

**ROMÂNIA (nu produce efecte juridice)\***

**JUDEȚUL MUREȘ Inițiator,**

**CONSILIUL LOCAL MUNICIPAL TÂRGU MUREȘ Consilier local**

**Nr. 22.720 din 16.04.2020 Biró Csaba Szilveszter,**

 **Kovács Lajos-Alpár**

**Referat de aprobare**

**privind modificarea şi completarea HCLM nr. 47 din 30 martie 2020 privind aprobarea suspendării taxelor prevăzute de HCLM nr. 106/25. 04. 2019 și HCLM 246/26. 09. 2019 în vederea sprijinirii IMM-urilor și persoanelor fizice, intreprinderilor individuale, PFA-uri, asociaţiilor şi fundaţiilor din municipiul Târgu Mureș pe durata stării de urgență**

Ţinând cont de situația de urgență decretată de președintele României, Klaus Iohannis, în data de 16 martie 2020, prin Decret nr. 195 din 16 martie 2020 privind instituirea stării de urgenţă pe teritoriul României şi urmează prelungirea acestuia precum şi situația economică creată de această stare de urgenţă, trebuie să venim în sprijinul întreprinderilor mici și mijlocii, al antreprenorilor și persoanelor fizice din municipiul Târgu Mureș.

O amânare a plății taxelor înseamnă doar o prelungire a agoniei operatorilor economici, singura soluție este scutirea de taxe. Altfel, la final, municipiul Târgu Mureș o să piardă de zece ori mai mult, pentru că nu va mai încasa nimic de la operatorii economici falimentari.

Prin HCLM nr. 47 din 30 martie 2020 s-a prevăzut suspendarea taxelor locale din HCLM 106/25. 04. 2019 și HCLM 246/26. 09. 2019.

Venim cu propunerea de acordare de facilitati economice pentru operatorii economici, profesionişti şi entităţile juridice de drept privat a căror activitate a fost întreruptă sau restrânsă prin aplicarea unor acte ale autorităţilor publice în perioada de aplicare a stării de urgenţă, prin eliminarea unor taxe prevăzute de HCLM nr. 106/25. 04. 2019 și HCLM 246/26. 09. 2019.

Totodată, propunem scutirea de la plata redevențelor/chiriilor, pe perioada stării de urgență, a operatorilor economici și/sau persoanelor fizice, care au încheiate cu municipalitatea contracte de concesiune/închiriere cu obiect de activitate alimentație publică sau activități care au fost restrânse sau întrerupte prin aplicarea actelor autorităţilor publice, aferente stării de urgenţă.

Eliminare taxelor și scutirile prevăzute se aplică în mod corespunzător de la data de 16 martie 2020, (pentru fracţia rămasă din luna în care a fost instituită starea de urgenţă), precum şi pentru luna în care încetează starea de urgenţă.

Cu acest proiect, Consiliul Local poate contribui la supraviețuirea IMM-urilor și a celorlalți actori economici, dar și a persoanelor fizice afectate de criza economică ce se prefigurează în următoarele luni, ajutându-i să-și păstreze angajații și să evite falimentul. Considerăm că o astfel de măsură, pe lângă salvarea mediului economic din municipiul Târgu Mureș, ar putea aduce o apreciere pozitivă a administrației locale a orașului.

Este firesc şi echitabil ca operatorii economici a căror activitate a fost restrânsă sau întreruptă prin aplicarea actelor autorităţilor publice aferente stării de urgenţă să nu achite contravaloarea unei folosinţe de care nu beneficiază.

  **Inițiator**

 Biró Csaba Szilveszter,

Kovács Lajos-Alpár

**ROMÂNIA (nu produce efecte juridice)\***

**JUDEȚUL MUREȘ Inițiator,**

**CONSILIUL LOCAL MUNICIPAL TÂRGU MUREȘ Biró Csaba Szilveszter**

 **Kovács Lajos-Alpár**

#### H O T Ă R Â R E A Nr.\_\_\_\_\_\_\_

#### din\_\_\_\_\_\_\_\_\_\_\_\_\_\_\_\_\_\_\_\_\_\_2020

**privind modificarea şi completarea HCLM nr. 47 din 30 martie 2020 privind aprobarea suspendării taxelor prevăzute de HCLM nr. 106/25. 04. 2019 și HCLM 246/26. 09. 2019 în vederea sprijinirii IMM-urilor și persoanelor fizice, intreprinderilor individuale, PFA-uri, asociaţiilor şi fundaţiilor din municipiul Târgu Mureș pe durata stării de urgență**

***Consiliul Local Municipal Târgu Mureș, întrunit în ședință ordinară,***

**Având în vedere:**

1. Referatul de aprobare nr. 22.720/16.04.2020 prezentat de domnii consilieri Biró Csaba Szilveszter și Kovács Lajos-Alpár, privind modificarea şi completarea HCLM nr. 47 din 30 martie 2020 privind aprobarea suspendării taxelor prevăzute de HCLM nr. 106/25. 04. 2019 și HCLM 246/26. 09. 2019 în vederea sprijinirii IMM-urilor și persoanelor fizice pe durata stării de urgență și reducerea acestora în perioada următoare acesteia.
2. Avizele favorabile ale Compartimentelor de specialitate.
3. Raportul Comisiilor de specialitate din cadrul Consiliului local municipal Târgu Mureş.

**În conformitate cu prevederile:**

* Ordonanța de urgență nr. 1 din 21 ianuarie 1999 privind regimul stării de asediu și regimul stării de urgență
* Decret nr. 195 din 16 martie 2020 privind instituirea stării de urgenţă pe teritoriul României
* Decret nr. 240 din 14 aprilie 2020 privind prelungirea stării de urgență pe teritoriul României
* Legii nr. 24/2004 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată,
* Art. 129 alin. (1), alin. (4), art. 136 alin. (10), art. 139 alin. (1), art. 196 alin. (1) lit. a) și ale art. 243. alin (1) lit. a) din OUG nr. 57/2019 privind Codul administrativ.

**H O T Ă R Ă Ș T E :**

**Art. 1.** Se aprobă modificarea și completarea Art.1 din H.C.L. nr. **47 din 30 marie 2020** cu următorul cuprins:

**1.1.”Se aprobă acordarea de facilitati economice pe perioada stării de urgenţă(pentru fracţia rămasă din luna în care a fost instituită starea de urgenţă, precum şi pentru luna în care încetează starea de urgenţă), pentru activitățiile prevăzute** **în Anexa nr. 1 la HCL nr. 246/26.09.2019, prin eliminarea următoarelor taxe:**

* 1. **Se elimină: crt. I, crt. II, crt. III, crt. IV, crt. V, crt. VI, crt. VII, crt. VIII, crt. IX, crt. X, crt. XIV, crt. XXII, crt. XXX.**
	2. **Se elimină: crt. XVII, petru activitățiile prevăzute la lit. a).**
	3. **Toate celelalte prevederi din HCL nr. 246/26.09.2019 rămân în vigoare.**

***Notă: Avizul SP-ADP pentru activitățiile prevăzute în Anexa nr. 1 la HCL nr. 246/26.09.2019, se poate elibera și în format electronic, cu respectarea* lit. a) - b)*.***

**1.2.”Se aprobă acordarea de facilitati economice pe perioada stării de urgenţă(pentru fracţia rămasă din luna în care a fost instituită starea de urgenţă, precum şi pentru luna în care încetează starea de urgenţă), pentru activitățiile prevăzute în Anexa nr. 1 la HCL nr. 106/25.04.2019, prin eliminarea următoarelor taxe:**

1. **pct. 5 şi pct 21**
2. **Toate celelalte prevederi din HCL nr. 106/25.04.2019 rămân în vigoare.**

**Art. 2.** Se aprobă un nou articol, cu următorul cuprins:

**” Se scutesc de la plata redevenței/chiriei operatorii economici și persoanele fizice care au încheiate cu Municipiului Târgu Mureş contracte de concesiune/închiriere, pentru activități de alimentație publică sau activitate care a fost restrânsă sau întreruptă prin aplicarea actelor autorităţilor publice aferente stării de urgenţă.”**

***Notă: Scutirea se aplică pe perioada stării de urgenţă(pentru fracţia rămasă din luna în care a fost instituită starea de urgenţă, precum şi pentru luna în care încetează starea de urgenţă).***

**Art. 3.**Se aprobă un nou articol, cu următorul cuprins:

**”Se exceptează de la prevederile Art. 2. ”închirierea terenurilor pentru terase de alimentație publică în Complexul de Agrement și Sport Mureșul.”**

**Art. 4.** Se aprobă un nou articol, cu următorul cuprins:

**”Taxele prevăzute la Art. 1.1. lit. a)-b), respectiv redevențele/chiriile prevăzute la Art.2., achitate pentru perioada stării de urgență, inclusiv fracția lunii martie (în care a fost instituită starea de urgenţă), se reeșalonează pentru perioada de după ridicarea stării de urgență, dar nu mai târziu de 31.12.2020, sau se restituie titularilor, la cerere.”**

**Art. 5**. Se aprobă un nou articol, cu următorul cuprins:

 **”Se aprobă reducerea cu 50% a taxelor prevăzute la Art.1, timp de 6 luni de la ridicarea stării de urgență, dar nu mai târziu de data de 31.12.2020.”**

**Art. 6**. Se aprobă un nou articol, cu următorul cuprins:

**”Se aprobă reducerea cu 50% a redevenţelor/chiriilor, prevăzute la Art.2, timp de 6 luni de la ridicarea stării de urgență, dar nu mai târziu de data de 31.12.2020.****”**

**Art. 7**. Se aprobă un nou articol, cu următorul cuprins:

 **”Pe perioada stării de urgență nu se avizează** **ocuparea domeniului public al municipiului pentru activități comerciale, de prestări servicii și confecționare de produse.”**

***Notă :”*Ocuparea domeniului public al municipiului pentru activități comerciale, de prestări servicii și confecționare de produse”- *se referă la ocuparea temporară a unor suprafeţe de teren, desemnate de lege ca fiind „locuri publice”, altele decât centrele publice de desfacere (pieţe aflate în administrarea Consiliului Local Municipal).***

**Art. 8.**  Cu executarea prezentei hotărâri se încredințează Executivul Municipiului Târgu Mureș prin Administraţia domeniului public şi Direcţia activităţi social culturale, patrimoniale şi comerciale.

**Art. 9.**  În conformitate cu prevederile art.252 alin 1 lit.c, ale art. 255 din O.U.G. nr.57/2019 privind Codul administrativ, și ale art.3 alin.1 din Legea nr.554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Viză de legalitate,**

**p. Secretar General al Municipiului Târgu Mureș**

**Buculei Dianora-Monica**